Ehdotus neuvoston asetus niiden Euroopan yhteisöjen virkamiesten palkkoihin joiden asemapaikka on kolmannessa maassa, 1 päivästä heinäkuuta 2002 sovellettavista korjauskertoimista /* KOM/2002/0645 lopull. */



Virallinen lehti nro 045 E , 25/02/2003 s. 0328 - 0339



Ehdotus Neuvoston asetus niiden Euroopan yhteisöjen virkamiesten palkkoihin joiden asemapaikka on kolmannessa maassa, 1 päivästä heinäkuuta 2002 sovellettavista korjauskertoimista (komission esittämä) PERUSTELUT I. Henkilöstösääntöjä on muutettu 5 päivänä lokakuuta 1987 annetulla asetuksella (Euratom, EHTY, ETY) N:o 3019/87, jolla niihin lisättiin liite X yhteisön ulkopuolisissa maissa toimessa oleviin virkamiehiin sovellettavista erityisistä poikkeussäännöksistä. Asetuksella perustettiin mm. erityinen palkkajärjestelmä, ja uuden liitteen 11, 12 ja 13 artikla koskee mainituissa maissa toimessa olevien virkamiesten palkkausta. Tämän järjestelmän mukaan palkka maksetaan euroina Belgiassa, mutta se voidaan maksaa myös asemamaan valuuttana joko kokonaan tai osaksi. Jälkimmäisessä tapauksessa sovelletaan korjauskerrointa paikallisena valuuttana maksettavaan palkan osaan. Kyseisen liitteen 13 artiklan mukaan Euroopan unionin neuvosto vahvistaa yhteisön ulkopuolisissa maissa sovellettavat korjauskertoimet joka kuudes kuukausi. Tämä ehdotus koskee yhteisön ulkopuolisissa maissa 1 päivästä heinäkuuta 2002 sovellettavien korjauskertoimien vahvistamista. Korjauskertoimien vahvistamisen vaikutus talousarvioon on lähes mitätön suhteessa lähetystöjen toiminnan kokonaistalousarvioon. II. Neuvosto päätti ensimmäisistä, 10 päivästä lokakuuta 1987 sovellettavista korjauskertoimista heinäkuun 18 päivänä 1988 annetulla asetuksella (EHTY, ETY, Euratom) N:o 2175/88. Tämän jälkeen neuvosto on vahvistanut nämä korjauskertoimet kerran kuudessa kuukaudessa, viimeksi 24 päivänä heinäkuuta 2002 annetulla asetuksella N:o 1522/2002, joka tuli voimaan 1 päivänä tammikuuta 2002. Yhteisön ulkopuolella käytettävä palkkajärjestelmä perustuu yhteisön ulkopuolisissa maissa toimessa oleville virkamiehille paikallisena valuuttana maksettavien palkkojen ja Brysselissä maksettavien palkkojen välisen tasavertaisen ostovoiman periaatteeseen. Tämän periaatteen soveltaminen perustuu Eurostatin laskemiin taloudellisiin pariteetteihin. Korjauskerroin saadaan jakamalla ostovoimapariteetti vaihtokurssilla. Korjauskertoimien vahvistamisen keskeinen osa on siis eri asemapaikkojen ja Brysselin välisten ostovoimapariteettien laskeminen. Kirjanpidossa käytettäviksi vaihtokursseiksi valitaan kesäkuun 2002 kurssit. Taulukossa A ilmoitetaan jokaisen asemapaikan osalta heinäkuussa 2002 sovellettavat uudet hintapariteetit, vastaavat valuuttakurssit ja näiden perusteella saadut korjauskertoimet. Taulukossa B ilmoitetaan jokaisen asemapaikan osalta taulukossa A annettujen lukujen prosentuaalinen kehitys edelliseen vuosipuoliskoon verrattuna. LIITE TAULUKOSSA A >TAULUKON PAIKKA> LIITE TAULUKOSSA B >TAULUKON PAIKKA> Ehdotus Neuvoston asetus niiden Euroopan yhteisöjen virkamiesten palkkoihin joiden asemapaikka on kolmannessa maassa, 1 päivästä heinäkuuta 2002 sovellettavista korjauskertoimista EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Euroopan yhteisöjen virkamiehiin sovellettavat henkilöstösäännöt ja näiden yhteisöjen muuhun henkilöstöön sovellettavat palvelussuhteen ehdot, jotka on vahvistettu asetuksella (ETY, Euratom, EHTY) N:o 259/68 [1] ja viimeksi muutettu asetuksella (EY, EHTY, Euratom) N:o 490/2002 [2], sekä erityisesti näiden henkilöstösääntöjen liitteessä X olevan 13 artiklan ensimmäisen kohdan, [1] EYVL N:o L 56, 4.3.1968, s. 1. [2] EYVL N:o L 77, 20.03.2002, s. 1. ottaa huomioon komission ehdotuksen, sekä katsoo seuraavaa: (1) Olisi otettava huomioon elinkustannusten kehitys yhteisön ulkopuolisissa maissa ja sen vuoksi vahvistettava 1 päivästä heinäkuuta 2002 lukien korjauskertoimet, joita sovelletaan niille virkamiehille, joiden asemapaikka on kolmannessa maassa, asemamaan valuuttana maksettaviin palkkoihin. (2) Henkilöstösääntöjen liitteen X säännösten mukaan neuvosto vahvistaa korjauskertoimet kuuden kuukauden välein, ja tämän vuoksi sen on vahvistettava uudet korjauskertoimet seuraavan vuosipuoliskon osalta. (3) Korjauskertoimet, joita sovelletaan 1 päivästä heinäkuuta 2002 alkavana ajanjaksona, jonka osalta maksut on jo suoritettu aiemman asetuksen perusteella, voivat aiheuttaa palkkojen taannehtivia tarkistuksia (korotuksia tai alennuksia). (4) Olisi säädettävä taannehtivasti palkankorotuksesta, jos nämä korjauskertoimet aiheuttavat korotuksen. (5) Olisi säädettävä liikaa maksettujen määrien takaisinperimisestä, jos nämä korjauskertoimet aiheuttavat alennuksen 1 päivän heinäkuuta 2002 ja 1 päivästä heinäkuuta 2002 sovellettavia korjauskertoimia koskevan neuvoston päätöksen tekopäivän välisen ajanjakson osalta. (6) Yhdenmukaisuuden säilyttämiseksi Euroopan yhteisöjen virkamiesten ja muun henkilöstön palkkoihin ja eläkkeisiin yhteisössä sovellettavien korjauskertoimien kanssa olisi kuitenkin säädettävä, että mahdollinen takaisinperiminen voi koskea enintään sitä kuuden kuukauden ajanjaksoa, joka edeltää korjauskertoimien vahvistamista koskevan päätöksen tekemistä, ja että päätöksen vaikutukset voidaan porrastaa tämän päätöksen tekopäivää seuraavalle enintään kahdentoista kuukauden ajanjaksolle, ON ANTANUT TÄMÄN ASETUKSEN: 1 artikla Vahvistetaan asemamaan valuuttana maksettuihin palkkoihin korjauskertoimet 1 päivästä heinäkuuta 2002 liitteen mukaisesti. Näiden palkkojen laskemiseen käytetään niitä vaihtokursseja, joita on käytetty Euroopan unionin yleisen talousarvion toteuttamiseen ensimmäisessä kohdassa tarkoitettua päivä edeltävän kuukauden osalta. 2 artikla Henkilöstösääntöjen liitteessä X olevan 13 artiklan ensimmäisen kohdan mukaisesti neuvosto vahvistaa korjauskertoimet kuuden kuukauden välein. Tämän vuoksi se vahvistaa uudet korjauskertoimet, joita sovelletaan 1 päivästä tammikuuta 2003. Toimielimet suorittavat maksut taannehtivasti, jos nämä korjauskertoimet aiheuttavat palkkojen korotuksen. Toimielimet tekevät palkkoihin taannehtivasti vähennyksiä 1 päivän heinäkuuta 2002 ja 1 päivästä heinäkuuta 2002 sovellettavia korjauskertoimia koskevan neuvoston päätöksen tekopäivän välisen ajanjakson osalta, jos nämä korjauskertoimet aiheuttavat palkkojen alennuksen. Jos taannehtivat tarkistukset edellyttävät liikaa maksettujen määrien takaisinperimistä, ne voivat kuitenkin koskea enintään sitä kuuden kuukauden ajanjaksoa, joka edeltää korjauskertoimien vahvistamista koskevan päätöksen tekemistä, ja takaisinperiminen voidaan porrastaa tämän päätöksen tekopäivää seuraavalle enintään kahdentoista kuukauden ajanjaksolle. 3 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä [...] päivänä [...]kuuta [...]. Neuvoston puolesta Puheenjohtaja [...] LIITE >TAULUKON PAIKKA> RAHOITUSSELVITYS 1. TOIMENPITEEN NIMI Ehdotus neuvoston asetus niiden Euroopan yhteisöjen virkamiesten palkkoihin, joiden asemapaikka on kolmannessa maassa, 1 päivästä heinäkuuta 2002 sovellettavista korjauskertoimista 2. BUDJETTIKOHTA A 6000 3. OIKEUSPERUSTA Henkilöstösääntöjen liitteessä X oleva 12 ja 13 artikla 4. TALOUDELLISET VAIKUTUKSET 4.1 Todellisten kustannusten väliaikainen EUR 100 884 000 määrä vuodelle 2002 (EUR 8 407 000 kuukaudessa) (1) 4.2 Arvio heinäkuun 2002 korjauskertoimien vaikutuksesta - EUR 37 549,20 (2) 4.3 Arvioitu puolivuosittainen kustannus [(2) x 6] - EUR 225 295,20 4.4 Vaikutus suhteessa todellisten kustannusten väliaikaiseen määrään [(2) : (1)] - 0,446642% Taloudelliset vaikutukset eivät sisällä komission kuukausittain vahvistamien väliaikaisten kerrointen vaikutusta.